מן המצר

מן המצר הוא ספר מאת סופרת הילדים והנוער אסתר שטרייט-וורצל שיצא לאור בשנת 1962 בהוצאת חידוש (בספריית 'ספרי יעל לבני הנעורים'). הספר עוסק בגבורה יהודית בשואה.

עלילת הספר
הספר מציג את סיפורה של משפחה יהודית בשואה. במהלך הסיפור מופרדים בכוח בידי הגרמנים ההורים מילדיהם, סשה ורוז'ה, אך במהלך הסיפור פוגשת האם את ילדיה באחד הכפרים הנידחים בפולין.

הגורל האכזר, גורל היהודים בשואה, הפריד את סשה ורוז'ה מהוריהם. במשך שנה תמימה הסתתרו השניים בכוך אפל ומחניק, ומשנתגלה מחבואם, הוברחו ליער. רק לאחר תלאות וייסורים מצאו דרכם לביתו של איכר גוי בעל אישיות מופלאה, שהעניק להם הגנה ומחסה עד לסוף המלחמה. במהלך המלחמה בכפר שבו סשה ורוז'ה גדלים עם האיכר מתרחש רגע השיא בעלילה, פגישת האם וילדיה תחת עיניהם הבולשות של הגרמנים.

קישורים חיצוניים
 
 

ספרים על השואה
ספרי אסתר שטרייט-וורצל
ספרי 1962
ספרי הוצאת עמיחי